2.Komission vastuulla on tehdä neuvostolle ehdotuksia yhteisen kauppapolitiikan täytäntöönpanemiseksi. Sen tehtävänä on myös käydä kauppaneuvotteluja neuvoston valtuuttamana. Näiden tehtävien täyttämiseksi komissio tarvitsee asianmukaista ja korkealuokkaista tilastotietoa.

(4)Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1995 annettu asetus (EY) N:o 2223/96 (EKT-95) sisältää yhteisten standardien, määritelmien, luokittelujen ja tilinpitosäännöstön muodostaman viitekehyksen, joka on tarkoitettu jäsenvaltioiden tilastojen laatimiseen Euroopan yhteisön tarpeisiin ja jonka avulla jäsenvaltioiden tulokset saadaan keskenään vertailukelpoisiksi.

6.Tätä asetusehdotusta on käsitelty perusteellisesti jäsenvaltioiden edustajien kanssa maksutasetyöryhmässä (Balance of Payments Working Party), raha-, rahoitus- ja maksutasetilastokomiteassa (Committee on Monetary, Financial and Balance of Payments Statistics) ja tilasto-ohjelmakomiteassa (Statistical Programme Committee).

(8) Kansainvälisen valuuttarahaston maksutasekäsikirjassa, maksutasetta, ulkomaista varallisuutta ja valuuttavarantoasetelmaa koskevista Euroopan keskuspankin tilastovaatimuksista 2 päivänä toukokuuta 2003 annetuissa Euroopan keskuspankin suuntaviivoissa, kansainvälisen palvelukaupan tilastoja koskevassa Yhdistyneiden kansakuntien käsikirjassa (Manual on statistics of international trade in services of the United Nations) ja OECD:n suorien ulkomaisten sijoitusten kiinnityspistemääritelmässä (OECD Benchmark Definition of Foreign Direct Investment) määritellään yhteisesti yleiset säännöt, joiden mukaan maksutasetta, kansainvälistä palvelukauppaa ja suoria ulkomaisia sijoituksia koskevat tilastot on kerättävä.

(9)Salassapidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annetun neuvoston asetuksen (Euratom, ETY) N:o 1588/90 3 artiklan 2 kohdan mukaan kansallisiin, tilastosalaisuutta koskeviin säännöksiin ei voida vedota salassapidettävien tilastollisten tietoaineistojen Eurostatille luovuttamisen estämiseksi, jos yhteisön lainsäädäntöön kuuluvassa, yhteisön tilastoja koskevassa säännöksessä säädetään kyseisten tietojen luovuttamisesta.

(10)Euroopan keskuspankin valtuuksista kerätä tilastotietoja 23 päivänä marraskuuta 1998 annetussa neuvoston asetuksessa (EY) N:o 2533/98 annetaan luottamuksellisuutta koskevat säännökset, joita on sovellettava luottamuksellisiin tilastotietoihin, jotka on toimitettu Euroopan keskuspankille.

(11)Yhteisön tilastojen tuottamiseen sovelletaan asetuksen (EY) N:o 322/97 säännöksiä.

(12)Koska jäsenvaltiot eivät voi riittävällä tavalla toteuttaa suunnitellun toiminnan tavoitteita eli sellaisten yhteisten laatustandardien luomista, joita tarvitaan maksutasetta, kansainvälistä palvelukauppaa ja suoria ulkomaisia sijoituksia koskevien vertailukelpoisten tilastojen tuottamiseksi ja jotka suunnitellun toiminnan laajuuden tai vaikutusten takia voidaan tämän vuoksi toteuttaa paremmin yhteisön tasolla, yhteisö voi ryhtyä toimenpiteisiin perustamissopimuksen 5 artiklassa määrätyn toissijaisuusperiaatteen mukaisesti. Mainitussa artiklassa määrätyn suhteellisuusperiaatteen mukaisesti tämän asetuksen mukainen toiminta ei ylitä sitä, mikä on tarpeen edellä mainittujen tavoitteiden saavuttamiseksi.

(13)On selkeä tarve tuottaa maksutasetta, kansainvälistä palvelukauppaa ja suoria ulkomaisia sijoituksia koskevia yhteisön tason tilastoja, jotka noudattavat yhteisiä laatustandardeja.

(14)Tässä asetuksessa asetettujen velvoitteiden täyttämisen varmistamiseksi kansallisilla laitoksilla, jotka jäsenvaltioissa vastaavat tiedonkeruusta, voi olla tarve saada käyttää hallinnollisia tietolähteitä, kuten muiden julkisten laitosten pitämiä yritysrekistereitä ja muita tietokantoja, jotka sisältävät tietoja rajatylittävistä taloustoimista ja varallisuusasemista, silloin kun nämä tiedot ovat tarpeen yhteisön tilastojen tuottamiseksi.

(15)Tämän asetuksen täytäntöönpanemiseksi tarvittavat toimenpiteet olisi hyväksyttävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY mukaisesti,

OVAT ANTANEET TÄMÄN ASETUKSEN:

1 artikla

Kohde ja tarkoitus

Tällä asetuksella perustetaan yhteinen kehys maksutasetta, kansainvälistä palvelukauppaa ja suoria ulkomaisia sijoituksia koskevien yhteisön tilastojen järjestelmälliseksi tuottamiseksi.

2 artikla

Tietojen toimittaminen

1.Jäsenvaltioiden on toimitettava komissiolle (Eurostatille) maksutasetta, kansainvälistä palvelukauppaa ja suoria ulkomaisia sijoituksia koskevat tiedot, jotka mainitaan liitteessä I. Tiedot määritellään liitteessä II.

2.Jäsenvaltioiden on toimitettava tiedot komissiolle liitteestä I ilmeneviä määräaikoja noudattaen.

3 artikla

Tietolähteet

1.Jäsenvaltiot keräävät tässä asetuksessa vaaditut tiedot kaikkia sopiviksi katsomiaan lähteitä apunaan käyttäen.

2.Luonnollisten ja oikeushenkilöiden, joita pyydetään toimittamaan tietoja, on vastatessaan noudatettava määräaikoja ja määritelmiä, jotka jäsenvaltioiden tiedonkeruusta vastaavat kansalliset laitokset tämän asetuksen mukaisesti asettavat.

3.Jos vaadittavia tietoja ei voida kohtuullisin kustannuksin kerätä, voidaan toimittaa parhaat mahdolliset estimaatit.

4 artikla

Laatuperusteet ja -selvitykset

1.Jäsenvaltiot ryhtyvät kaikkiin tarvittaviin toimenpiteisiin sen varmistamiseksi, että toimitettujen tietojen laatu vastaa yhteisiä laatustandardeja.